5 Gentianeae* Juss % 



Nodorum has puto exstare differentias maxime essentiales, 

 quibus familiarum circumscribendarum causa uti licebit: 



1) Fibrae aut ex toto caulis ambitu ad folium vel folio- 

 rum verticillum procedunt (nodus integer: folium vaginans), 

 aut ex arcu caulis (nodus partialis: folium insertum). Quae 

 differentia ex sectione nodi horizontali patet. 



2) Fibrae foliares aut per totuni internodium ex annulo 

 quem fibrae formant saepius interrupto sensim solvuntur 

 (nodus decurrens), aut fibrarum ex annulo secessus in summo 

 internodio fit (nodus articularis). Utrumque nodorum genus 

 formis mediis jungitur. Nodi decurrentis sunt species duae: 

 nam aut jam in inferiori internodii parte fibrae foliares 

 aliaeve ab annulo separantur atque annulum exteriorem 

 valde interruptum formant vel subsolitariae decurrunt, aut 

 tantum ex annulo extus prominent nec nisi in ipso nodo 

 plane absolvuntur. Quae omnia sectionibus internodii ver- 

 ticalibus patefiunt. 



Nodus neutiquam per morphosin cum articulatione or- 

 ganorum conjungitur, nisi quod in nodo articulaii folia 

 quantum scio semper articulatione demum separantur, Ar- 

 ticulatio vero indole nodorum multo obscurior est: haud 

 enim potest praedici , utrum folia evoluta demum mar- 

 cescant, an articulatione solvantur, quamquam nodum in- 

 tegrum articulatio rarissime sequitur, ut in quibusdam Li- 

 syantheis. Neque aliae articulationes e. c. styli, staminum, 

 fructus dehiscentia, antequarn vasa secedunt, ullo charactere 

 anatomico indicantur: ita stylus quatuor priorum nostrae 

 familiae tribuum , demum articulatione deciduus , junior 

 aeque cum ovario continuus est ac persistens Lisyanthearum 

 stylus, nec nisi ex analogia cognosci potest, an per anthesin 

 Gentianarum antherae sagittatae demum incumbant. De- 

 nique quod attinet ad articulationes quas dicunt caulinas, 

 in Dicotyledoneis nullas novi nisi nodos juniores, qui ex 

 ignota causa juvenili aetate internodiis fragiliores sunt 

 e. c. in Galio neque vero cum vera articulatione confundi 

 possunt. 



Jtaque ut ad nodi Gentianae luteae fabricam recur- 

 ramus, ex anatomica internodii structura exordiri necesse 

 est. Mense Majo , quum caulis bipedalis fuit, analyses 

 III — VI internodii institui. 



§. 1. Imae internodii partis sectio horizontalis haec 

 strata praebuit: 1) Epidermidem ex parenchymate colum- 

 nari constitutam, stomatibus destitutam, cellularum succo 

 saepius globulos 3 — 10 minutos non coloratos nec Jodo 



